CELEX: 32007D0273
Language: sl
Date: 2007-04-25 00:00:00
Title: 2007/273/ES: Odločba Komisije z dne 25. aprila 2007 o finančnem prispevku Skupnosti za nujne ukrepe za boj proti aviarni influenci v Nemčiji leta 2006 (notificirano pod dokumentarno številko C(2007) 1786)

3.5.2007   
            
            
               SL
            
            
               Uradni list Evropske unije
            
            
               L 115/26
            
         
      ODLOČBA KOMISIJE
   
   z dne 25. aprila 2007
   o finančnem prispevku Skupnosti za nujne ukrepe za boj proti aviarni influenci v Nemčiji leta 2006
   (notificirano pod dokumentarno številko C(2007) 1786)
   (Besedilo v nemškem jeziku je edino verodostojno)
   (2007/273/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti členov 3(3) in 3a(1) Odločbe,
   ob upoštevanju naslednjega:
   
               (1)
            
            
               Odločba 90/424/EGS določa postopke, ki urejajo finančni prispevek Skupnosti za posebne veterinarske ukrepe, vključno z nujnimi ukrepi. Odločba 90/424/EGS, kakor je bila spremenjena z Odločbo 2006/53/ES (2), določa finančni prispevek državam članicam za kritje nekaterih stroškov zaradi uvedbe ukrepov za izkoreninjenje aviarne influence.
            
         
               (2)
            
            
               Do izbruhov aviarne influence v Nemčiji je prišlo leta 2006. Pojav te bolezni pomeni resno nevarnost za populacijo perutnine v Skupnosti. Nemčija je v skladu s členom 3a(2) Odločbe 90/424/EGS uvedla ukrepe za boj proti izbruhom te bolezni.
            
         
               (3)
            
            
               Plačilo finančnega prispevka Skupnosti se izvede pod pogojem, da so se načrtovani ukrepi dejansko že izvedli in da so pristojni organi Komisiji predložili vse potrebne informacije v določenih rokih.
            
         
               (4)
            
            
               Uredba Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (3) po spremembi Odločbe 90/424/EGS z Odločbo 2006/53/ES ne zajema več aviarne influence. Zato je treba v tej odločbi izrecno določiti, da je pri dodelitvi finančnega prispevka Nemčiji treba upoštevati nekatera pravila iz Uredbe (ES) št. 349/2005.
            
         
               (5)
            
            
               Člen 3a(3) Odločbe 90/424/EGS določa, da finančni prispevek Skupnosti znaša 50 % upravičenih stroškov, ki jih imajo države članice.
            
         
               (6)
            
            
               Nemčija v celoti izpolnjuje tehnične in administrativne obveznosti iz členov 3(3) in 3a(2) Odločbe 90/424/EGS. Nemčija je 14. marca 2006 Komisiji posredovala podatke o stroških, ki jih je imela zaradi izbruha bolezni, in je tudi potem nadaljevala s posredovanjem vseh potrebnih informacij o stroških odškodnin in odhodkih iz poslovanja.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Finančni prispevek Skupnosti
   1.   Finančni prispevek Skupnosti za kritje stroškov, ki jih je Nemčija imela zaradi uvedbe ukrepov za boj proti aviarni influenci iz člena 3a(2) Odločbe 90/424/EGS leta 2006, se navedeni državi članici lahko dodeli.
   Navedeni finančni prispevek znaša 50 % stroškov, upravičenih do financiranja Skupnosti.
   2.   Za namene te odločbe se smiselno uporabljajo členi 2 do 5, člena 7 in 8, člen 9(2), (3) in (4) ter člen 10 Uredbe (ES) št. 349/2005.
   Člen 2
   Naslovnik
   Ta odločba je naslovljena na Zvezno republiko Nemčijo.
   
      V Bruslju, 25. aprila 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 224, 18.8.1990, str. 19. Odločba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (2)  UL L 29, 2.2.2006, str. 37.
   
      (3)  UL L 55, 1.3.2005, str. 12.